
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02663/2013-04
13.06.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 13.06.2014. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT КАМЕНИЧКА 6,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100223295, Матични број: 07001983,  испуњава прописане стандарде за акредитацију студијског програма ОАС - ЕКОНОМИЈА, ПОСЛОВНО УПРАВЉАЊЕ И СТАТИСТИКА у оквиру поља друштвено-хуманистичких наука и то за 900 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT КАМЕНИЧКА 6,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 24.12.2013. године поднела захтев за акредитацију студијског програма ОАС - ЕКОНОМИЈА, ПОСЛОВНО УПРАВЉАЊЕ И СТАТИСТИКА у оквиру поља друштвено-хуманистичких наука под бројем 612-00-02663/2013-04. 

Студијски програм основних академских студија Економија, пословно управљање и статистика траје четири године, 8 семестара, 240 ЕСПБ. У складу са правилником Националног савета за високо образовање Србије након завршетка студија стиче се звање дипломирани економиста.

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ и предлог одлуке, достављени су Комисији за акредитацију и проверу квалитета.
1. Структура студијског програма

Студијски програм садржи све законом предвиђене елементе. Студије трају четири године (8 семестара) и доносе 240 ЕСПБ бодова (60 по години). Реч је о сложеном студијском програму који се у петом семестру грана на девет модула. Пет, од понуђених девет модула овог студијског програма, додатно има своје изборне подмодуле. Студијски програм је свеобухватан, садржајан и пружа различите излазе који су у складу са развојем економске науке и реалних потреба тржишта. Модули су конципирани од крајње уско специјализованих (Рачуноводство, ревизија и финансијско управљање ) до широко постављених са већим бројем изборних предмета (Маркетинг са 4 блока изборних предмета на 4. години, као и Трговински менаџмент и маркетинг)..

2. Сврха студијског програма

Дипломирани студенти стичу звање дипломирани економиста које је утврђено Правилником о листи стручних, академских и научних назива. На основу описа сврхе и структуре студијског програма може се закључити да Програм пружа студентима прилику да стекну релевантна знања која их оспособљавају за широк спектар занимања из опште и пословне економије, аналитике и статистике. Сврха Студијског програма јесте у складу са основним задацима и циљевима Економског факултета у Београду (могу се наћи у одељку http://www.ekof.bg.ac.rs/akreditacija.php) према коме је „Основни задатак Факултета да делује у јавном интересу, како би се унапредио развој привреде и друштва у целини...“.

3. Циљеви студијског програма
Циљ је јасно формулисан. Циљ се остварује  кроз реализацију наставних програма који су конципирани тако да обезбеде компетенције општег карактера као и стицање вештина које су предуслов за занимања из области покривених изборним модулима.

4. Компетенције дипломираних студената  

Опште компетенције су прецизно дефинисане. Специфичне компетенције су генерално у складу са садржајем студијског програма, уз неколико изузетака. У опису компетенција каже се да се, независно од тога који изборни модул оптира и заврши, студент упознаје са најсавременијим вештинама подршке и оперативног сналажења, као што су: компјутерске вештине и мултимедијалне презентационе вештине. Међутим, од девет модула, само су студенти модула Статистика, информатика и квантитативне финансије у могућности да одаберу предмет Пословна информатика који делимично покрива наведене вештине. За остале модуле нису предвиђени изборни предмети који покривају дате вештине. Додатак дипломи следи модел који је разрадила Европска Комисија. Додатак садржи свих осам поглавља. Додатак обезбеђује  податке којима се олакшава међународно признавање и фер академско признавање квалификације. Обликован је тако да омогући опис природе, нивоа, повезаности, садржаја и статуса студија који је успешно завршен од стране лица наведеног на оригиналу докумената коме је овај додатак придодат. Диплому и додатак дипломи треба приложити и на енглеском језику (члан 100 закона о високом образовању), посебно имајући у виду намеру Факултета да део студената похађа наставу на енглеском језику.

5. Курикулум
У опису курикулума се наводи да опис сваког предмета садржи предуслове за похађање предмета. За неке од 137 предмета нема предметних предуслова. Пример: Међународна економија, у опису предмета пише: Овај предмет претпоставља да студенти имају одговарајућа знања из предмета које су претходно полагали на Економском факултету, нарочито из предмета Основи економије, Теорија цена и Финансијско рачуноводство. Наведено треба  да стоји у предусловима. Семинарски рад 2 нигде није предвиђен у курикулуму иако је дата његова спецификација у прилогу (не и у главном документу). 

6. Квалитет, савременост и међународна усаглашеност студијског програма
Дати су линкови на студијске програме дванаест универзитета из региона, Европе и Северне Америке. Кроз три извештаја дата је детаљна компаративна анализа, на нивоу предложеног студијског програма и Факултета у целини, са дванаест предложених програма факултета у иностранству у контексту међународне усклађености и  упоредивости.

7. Упис студената
У школској 2013/2014. години на прву годину студијског програма основних академских четворогодишњих студија уписан је 1.351 студент, један више од  броја предвиђеног конкурсом (док је укупан број студената који студира на овом програму је 6794.). Укупан планирани број студената у установи је 6100. Кандидат бира по један предмет из две групе предмета који покривају материју која се изучава у четворогодишњим средњим школама и које одговарају карактеру Студијског програма.

На студијски програм се уписује 900 студената на прву годину.

8. Оцењивање и напредовање студената
Установе. У потпуности испуњен овај део Стандарда 8. . Сам модел оцењивања је детаљно и јасно описан у документацији. ЕСПБ бодови су конзистентно утврђени према оптерећењу студента осим у случају предмета који имају 4 часа предавања и 3 часа вежби на недељном нивоу јер такви предмети доносе 8 или 9 ЕСПБ бодова. Осим два изузетка са моделом (60-40), број бодова свих предмета утврђен је према једном од два модела: 30-70 или 40-60 (процентуални однос предиспитних и испитних обавеза).

9. Наставно особље
 Потребан број наставника за предложени студијски програм је 71,34  док је предвиђено ангажовање 107 наставника. Према параметрима датим у електронском формулару, просечно оптерећење наставника на овом студијском програму  је  4,71 (на нивоу Факултета  6,31) што је у предвиђеним границама. Максимално индивидуално оптерећење наставника на овом програму је 10,06. Потребан број  сарадника 126,77, док је предвиђено ангажовање 104 сарадника. Према параметрима датим у електронском формулару, просечно оптерећење сарадника на овом студијском програму  је 10,73 (на нивоу Факултета 10,80). Сви параметри су у границама предвиђеним стандардом.
10. Организациона и материјална средства
Укупна површина радног простора је 12.480,52 м2 што даје просечну површину 2,05 м2 по студенту на студијском програму, за очекиваних 5.400 студената. Установа поседује 165 канцеларија, 2 ресторана, књижару, као и потребну опрему (рачунаре и лабораторије) за извођење студијских програма..

11. Контрола квалитета
Установа је усвојила и документовала акта којима је омогућено континуирано праћење и спровођење активности везаних за контролу квалитета. Институционалне субјекте обезбеђења квалитета чини 7 комисија које је формирало  Наставно-научно веће. Од 9 чланова комисије 2 су делегирана из редова студената.

12. Студије на даљину
Нису планиране студије на даљину.
1. Број наставника на студијском програму= 107
Број наставника са пуним радним временом= 97
Број наставника са непуним радним временом= 10
2. Број сарадника на студијском програму= 104

Број сарадника са пуним радним временом= 30
Број сарадника са непуним радним временом= 74
3. Трајање програма= 4 године, 8 семестара
4. Број ЕСПБ бодова= 240
5. Број студената који се уписује на прву годину= 900
6. Укупан број студената на свим годинама= 6.794
7. Број часова активне наставе за студенте: I= 24, II= 26, III= 27, IV= 22,95, V= 26,11, VI= 24,67, VII= 26,01, VIII= 21,77
8. Број часова предавања за студенте: I= 12, II= 16, III= 16, IV= 14,84, V= 17,05, VI= 14,96, VII= 17,28, VIII= 13,58
9. Проценти предмета по категоријама: АО= 15,83%, ТМ= 30,04%, НС= 23,77%, СА= 30,35%
10. Проценат изборности на програму= 14,85%
11. Укупно часова активне наставе недељно коју држе наставници= 503,74
12. Укупно часова активне наставе недељно коју држе сарадници= 1.116,31
13. Просечно оптерећење наставника на програму= 4,71
14. Просечно оптерећење сарадника на програму= 10,73
15. Просечно оптерећење наставника на установи= 6,31

16. Просечно оптерећење сарадника на установи= 10,8

17. Број наставника са укупним оптерећењем већим од 12= 0

18. Проценат наставе коју држе наставници са пуним радним временом= 92,30%
19. Бруто простор= 12.480,52 м2
20. Број књига релевантних за студијски програм= 240
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ  за студијски програм ОАС - ЕКОНОМИЈА, ПОСЛОВНО УПРАВЉАЊЕ И СТАТИСТИКА  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT КАМЕНИЧКА 6,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100223295, Матични број: 07001983, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  ОАС - ЕКОНОМИЈА, ПОСЛОВНО УПРАВЉАЊЕ И СТАТИСТИКА у оквиру поља друштвено-хуманистичких наука и то за 900 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

